Gian Luca Perici

**Gian Luca Perici** (født 1964) er en italiensk katolsk geistlig, erkebiskop og diplomat for Den hellige stol.
## Liv og virke
### Bakgrunn
Gian Luca Perici ble født i Bassano del Grappa men vokste opp i Cittadella i provinsen Padova. Fra 1985 til 1991 studerte han filosofi og katolsk teologi ved *Pontificio Seminario Internazionale Giovanni Paolo II* i Roma og ved Det pavelige Lateranuniversitet.

### Prest
Den 21. september 1991 mottok han i katedralen i Velletri prestevielsen for bispedømmet Velletri-Segni av biskopen av Velletri-Segni, Andrea Maria Erba, B.

Perici var først kapellan og seremoniar ved katedralen i Velletri. I tillegg, i 1995, etter videre studier ved Det pavelige athenaeum Sant'Anselmo, tok han lisensiatsgrad i liturgiske studier. Perici fortsatte deretter studiene ved Det pavelige universitet St Thomas Aquinas, hvor han i 2001 publiserte avhandlingen *istruzione religiosa nelle scuole pubbliche italiane dal Concordato del 1929 e la successiva opera della Conferenza Episcopale Italiana* (*Religionsundervisning i statlige skoler Italia siden konkordatet av 1929 og [[den italienske bispekonferanse]]s påfølgende arbeid*), sitt doktorarbeid i kanonisk rett. Han fullførte også opplæring ved Det pavelige diplomatakademi i Roma fra 1999 til 2001.

Perici gikk inn i Den hellige stols diplomatiske tjeneste den 1. juli 2001. Han var ved nuntiaturene i Mexico (2001-2002), på Haiti (2002-2005), på Malta (2005-2008), i Angola (2008-2011), i Brasil (2011-2015), i Sverige (2015- 2018 - til alle fem nordiske land) og i Spania (2018–2021). Fra og med 2021 var Perici ved nuntiaturet i Portugal.

### Titulærerkebiskop, nuntius til Zambia og Malawi
Den 5. juni 2023 utnevnte pave Frans ham til titulærerkebiskop av *Volsinium* og apostolisk nuntius til Zambia og Malawi. Han ble ordinert til biskop av kardinalstatssekretær Pietro Parolin den 15. juli samme år i Roma; medkonsekratorer var pro-prefekten for Dikasteriet for evangelisering, kardinal Luis Antonio Tagle, og biskopen av Velletri-Segni, Stefano Russo. Blant de mange konceleprerende var forøvrig kardinalene Odilo Pedro Sherer og Lorenzo Baldisseri, kardinal-elekt Robert Francis Prevost, erkebiskopene Paul Richard Gallagher og Luciano Russo, erkebiskop-elekt Mauricio Rueda Beltz, og msgr. Roberto Campisi. 

Erkebiskop Gian Luca Perici overtok postene etter nuntius Gianfranco Gallone.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI  (1927-) *1977 
* Kardinal Pietro Parolin  (1955-) *2009 
* Erkebiskop *Gian Luca Perici* (1964- ) *2023

## Referanser